Venta sild Läti postmargil. 

|  |
| --- |
| **Kuldīga tellissild** |
| **Jõgi** | Venta jõgi |
| **Silla tüüp** | kaarsild |
| **Ehitusmaterjal** | punane tellis |
| **Pikkus** | 164 m |
| **Laius** | umbes 8 m (ka 11 m |
| **Kaari** | 7 |
| **Sildeava** | 17 m |
| **Ehituse algus** | 1873 |
| **Ehituse lõpp** | november 1874 |
| **Projekti autorid:****arhitekt**:**insener**: | Otto Dietze (lv: Oto Dīce)Frīdrihs Staprāns |
| **Ehitustööde maksumus** | 120 000 rbl |
|

**Kuldīga tellissild** (läti keeles:*Kuldīgas ķieģeļu tilts*) on Venta jõge ületav vana telliskivist kaarsild Läti läänepoolseima piirkonna Kuramaa endises pealinnas Kuldīgas. See 18. sajandi tööstusrevolutsiooni aegadest pärit 164 meetri pikkune tellissild on üks Euroopa pikimaid ja teisel kohal vanadest tellissildadest Lätis. Koos 200 meetrit allavoolu asuva Euroopa kõige laiema joaga (läti keeles: *Ventas rumba*) ajalooline kivisild on Kuldīga linna maamärgiks ja sümboliks.

Alates 1998. aastast tellissild on riiklik arhitektuurimälestis. Kuldīga vanalinn ja üle Venta jõe kulgev punastest tellistest kaarsild pretendeerisid kohale UNESCO kultuuripärandite nimekirjas.

2007. aastal pälvis Venta ürgorus asuv Kuldīga linn nimetuse "Euroopa turismi tippkoht 2007". Ajalooline Kuldīga vanalinn sai Euroopa kultuuripärandi märgise 2008. aastal ja kanti UNESCO kultuuripärandi nimekirja 2011. aastal.

Kirjeldus
---------

Seitsme võlviga maanteetranspordi jaoks mõeldud kivisilla rajamine üle Venta jõe algas 1873. aastal ja sild avati liiklusele novembris 1874. Sild ehitati vastavalt 19. sajandi tsaariaegsetele teede- ja liiklusstandarditele ning oli kõige pikem seda tüüpi sild. See oli üks tolleaegseid märkimisväärseid saavutusi sillaehituses, sest selle laiusest piisas kahes vastassuunas sõitva tõlla liikumiseks. Silla kuus ornamentikaga kaunistatud malmist valatud lambiposti kalakujulisel jalusel ja kivist tugiehitus andsid mitte ainult Läti uhkeima, vaid moodsaima väljanägemise kogu Euroopas.

Esimese maailmasõja ajal 1915. aastal lasti kaks silla võlvi õhku, need taastati 1926. aastal Läti Ülikooli professori Paul Pāvulāne projekti kohaselt. 1958. aastal silla munakivisillutisega tee sai asfaltkatte. Vanas stiilis lambipostid taastati aastal 2005. Järjekordne põhjalik restaureerimine algas 2007. aasta augustis ja sild avati 28. augustil 2008.

Sillal toimusid Varis Brasla 1985. aastal valminud täispika telemängufilmi "Emīla nedarbi" ("Emili vembud") võtted ning üle ajaloolise tellissilla korraldati 2014. aastal ülimalt omapärane jooksuvõistlus. Sel aastal jooksis üle selle enam kui 100 alasti meest, kellele sekundeerisid ka mõned alasti naised.

Kuldīga sildKuldīga sild

Viited
------

1. 1 2 3 4 5  Vana kivisild üle Venta jõe. Latvia, Best Enjoyed slowly. Loetud 9.5.2017.
2. 1 2 3 4 5  Raamatuväljaanne "18. - 21. sajandi tsiviilehituspärand Euroopas". (lv:Iznākusi grāmata (en:„Civil Engineering Heritage in Europe, 18th – 21st Century".)[*alaline kõdulink*], Building.lv. Ziņas. Loetud 9.5.2017.(läti keeles)
3. 1 2  Vana kivisild üle Venta jõe. (en:The Old Brick Bridge across the Venta river.), Latvia, Best Enjoyed slowly. Loetud 9.5.2017. (inglise keeles).
4. 1 2  Kuldīga sild. (lv:Kuldīgas tilts.), Flickr. Loetud 9.5.2017.(läti keeles)
5. 1 2 3 4  Jõgeva ja Kuldīga arendavad koostööd, Vooremaa. Jaanika Kressa. 17.02.2009. Loetud 9.5.2017.
6. 1 2  Kuldiga - põhjamaade Veneetsia. Loetud 9.5.2017.
7. ↑  Oli õnne ja ka ebaõnne.[*alaline kõdulink*], horisont.ee. Horisont 6/2012, Ahto Truu. Loetud 9.5.2017.
8. ↑  Baltimaade väikelinnade pärl. Puhkus Lätis. Lk.9. Postimees, 30.4.2015. Loetud 9.5.2017.
9. ↑  Kuldiga 22.07.2012 Keskaja festivalid. Pärnu lahe partnerluskogu. PLPK tegevjuht Mercedes Merimaa. Loetud 9.5.2017.
10. 1 2  Kuldiga ajalooline keskus. Latvia, Best Enjoyed slowly. Loetud 9.5.2017.
11. 1 2  Kuramaa viikingitel külas. Puhkus Lätis. Postimees, 30.4.2015. Loetud 9.5.2017.
12. 1 2 3  Kuldiga. Latvia, Best Enjoyed slowly. Loetud 9.5.2017.
13. ↑  Tere tulemast Kuldīga linna – hingega linn! (en:Welcome to Kuldiga - a town with a soul! Loetud 9.5.2017. (inglise keeles).
14. ↑  Kuldīga. Sild üle Venta. ((lv:Kuldīga. Tilts pār Ventu.), Loetud 9.5.2017.(läti keeles)
15. ↑  Euroopa muinsuskaitsepäevade sündmused Kuldīgas. (lv:Eiropas kultūras mantojuma dienu pasākumi Kuldīgā.), Loetud 9.5.2017.(läti keeles)
16. ↑  Kuldīga silla teaduslitehniline ülevaatus. (lv:Kuldīgas tiltus varēs aplūkot zinošu speciālistu pavadībā.), Kuldiga24.lv. Sabiedrība, 6. sept. 2012. Loetud 9.5.2017.(läti keeles)

|  |  |
| --- | --- |
|  | Pildid, videod ja helifailid Commonsis: **Kuldīga tellissild** |